
ZAKLJUČCI S 25. SJEDNICE ŠKOLSKOG ODBORA

održane u petak, 30. listopada 2026. godine u prostorijama Osnovne škole Glina s početkom u 12:00 h
Nazočni: Štefica Ponder, Adela Kadrić Dobrenić, Marin Kaurić, Elvis Dujmić i Tihomir Ceković. 

Odsutan: Danijela Rovišan i Tomislav Gregurić - opravdali izostanak

Predsjednica Školskog odbora utvrdila je da je sjednici pristupilo petero od sedmero članova Školskog odbora, te da se sjednica može nastaviti. 

Ostali nazočni sjednici: ravnatelj Zoran Kirinić i tajnica školske ustanove Marija Klobučar Krovinac.

Predsjednica Školskog odbora predložila je sljedeći Dnevni red:

1. [bookmark: _Hlk86315681]Usvajanje zapisnika s 24. sjednice Školskog odbora;
2. Donošenje Odluke o prethodnoj suglasnosti za zapošljavanje učiteljice edukacijsko – rehabilitacijskog profila koja obavlja poslove učiteljice edukatora rehabilitatora, sukladno raspisanom javnom natječaju;
3. Donošenje Odluke o prethodnoj suglasnosti za zapošljavanje učiteljice koja obavlja poslove učiteljice razredne nastave, sukladno raspisanom javnom natječaju;
4. Donošenje Odluke o davanju prethodne suglasnosti ravnatelju za izmjenu ugovora o radu vjeroučiteljici katoličkog vjeronauka;
5. Donošenje Odluke o provedbi postupka jednostavne nabave za predmet nabave Nabava računalne opreme, evidencijski broj nabave: 8/26 JDN; 
6. Donošenje odluke o izdavanju narudžbenice najpovoljnijem ponuditelju u postupku  
 nabave Nabava računalne opreme, evidencijski broj nabave: 8/26 JDN.
7. Razno.
Dnevni red je jednoglasno usvojen.

Ad. 1.
Usvajanje zapisnika s 24. sjednice Školskog odbora.
Na zapisnik nije bilo primjedbi te je isti jednoglasno usvojen. 

Ad. 2. 
Donošenje Odluke o prethodnoj suglasnosti za zapošljavanje učiteljice edukacijsko – rehabilitacijskog profila koja obavlja poslove učiteljice edukatora rehabilitatora, sukladno raspisanom javnom natječaju.
Na temelju provedenog natječaja i prijedloga ravnatelja, Školski odbor je jednoglasno donio Odluku o prethodnoj suglasnosti za zapošljavanje Valentine Pereković Žugaj na radno mjesto učiteljice bez odgovarajuće vrste obrazovanja koja obavlja poslove učiteljice edukatora rehabilitatora, na određeno puno radno vrijeme do ponovnog raspisivanja natječaja u roku od 5 mjeseci. 

Ad. 3.
Donošenje Odluke o prethodnoj suglasnosti za zapošljavanje učiteljice koja obavlja poslove učiteljice razredne nastave, sukladno raspisanom javnom natječaju.
Na temelju provedenog natječaja i prijedloga ravnatelja, Školski odbor je jednoglasno donio Odluke o prethodnoj suglasnosti za zapošljavanje Ane Marije Kirin na radno mjesto učiteljice koja obavlja poslove učiteljice razredne nastave, na određeno nepuno radno vrijeme, 20 sati ukupnog tjednog radnog vremena radi zamjene učiteljice M. M. do povratka radnice na rad u punom radnom vremenu po prestanku korištenja prava iz Zakona o rodiljnim i roditeljskih potporama.   

Ad. 4.
Donošenje Odluke o davanju prethodne suglasnosti ravnatelju za izmjenu ugovora o radu vjeroučiteljici katoličkog vjeronauka.
Na temelju prijedloga ravnatelja i imenovanja Katehetskog ureda Školski odbor je jednoglasno donio Odluku o davanju prethodne suglasnosti ravnatelju za izmjenu ugovora o radu S. M. na način da se isti sklopi s danom 06. studenog 2026. godine na određeno nepuno radno vrijeme od 8 sati tjedno do povratka vjeroučiteljice A. L. na rad u punom radnom vremenu po prestanku korištenja prava iz Zakona o rodiljnim i roditeljskim potporama. 

Ad. 5.
Donošenje Odluke o provedbi postupka jednostavne nabave za predmet nabave Nabava računalne opreme, evidencijski broj nabave: 8/26 JDN. 
Članovi Školskog odbora jednoglasno su donijeli Odluku o provedbi postupka jednostavne nabave za predmet nabave Nabava računalne opreme, evidencijski broj nabave: 8/26 JDN, procijenjene vrijednosti predmeta nabave od 14.900,00 eura bez PDV-a.

Ad. 6.
Donošenje odluke o izdavanju narudžbenice najpovoljnijem ponuditelju u postupku nabave Nabava računalne opreme, evidencijski broj nabave: 8/26 JDN.
Na temelju Izvještaja o provedbi postupka jednostavne nabave članovi Školskog odbora su jednoglasno donijeli Odluku o izdavanju narudžbenice najpovoljnijem ponuditelju u postupku nabave Nabava računalne opreme, evidencijski broj nabave: 8/26 JDN tj. s MungosApps j.d.o.o. iz Gline, Vukovarska ulica 34. s ponuđenim iznosom od 14.807,00 eura bez PDV-a i s PDV-om jer je ponuditelj izvan sustava PDV-a, dok je procijenjena vrijednost navedene nabave bila 14.900,00 eura bez PDV-a. 

Ad.9.
Razno. 

Zaključeno u 14,40 h.

          Zapisničarka 	                    Predsjednica Školskog odbora


    Marija Klobučar Krovinac                       	          	                       Štefica Ponder

